CELEX: 32019D2003
Language: da
Date: 2019-11-28 00:00:00
Title: Kommissionens Gennemførelsesafgørelse (EU, Euratom) 2019/2003 af 28. november 2019 om bemyndigelse af Irland til fortsat at anvende en tilnærmelsesvis vurdering til beregning af grundlaget for de egne momsindtægter for så vidt angår befordring af personer frem til slutningen af 2023 (meddelt under nummer C(2019) 8593) (Kun den engelske udgave er autentisk)

2.12.2019   
               
               
                  DA
               
               
                  Den Europæiske Unions Tidende
               
               
                  L 310/52
               
            
         KOMMISSIONENS GENNEMFØRELSESAFGØRELSE (EU, Euratom) 2019/2003
         af 28. november 2019
         om bemyndigelse af Irland til fortsat at anvende en tilnærmelsesvis vurdering til beregning af grundlaget for de egne momsindtægter for så vidt angår befordring af personer frem til slutningen af 2023
         (meddelt under nummer C(2019) 8593)
         (Kun den engelske udgave er autentisk)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til traktaten om oprettelse af Det Europæiske Atomenergifællesskab,
         under henvisning til Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (1), særlig artikel 6, stk. 3, andet led,
         efter høring af Det Rådgivende Udvalg for Egne Indtægter, og
         ud fra følgende betragtninger:
         
                     (1)
                  
                  
                     I henhold til artikel 371 i Rådets direktiv 2006/112/EF (2) kan Irland fortsætte med at fritage de transaktioner, der er anført i del B i bilag X til direktivet, hvis landet fritog disse transaktioner pr. 1. januar 1978. I henhold til samme artikel skal der tages hensyn til disse transaktioner ved beregningen af grundlaget for de egne momsindtægter.
                  
               
                     (2)
                  
                  
                     Ved Kommissionens afgørelse 2010/5/EU, Euratom (3) blev Irland bemyndiget til at anvende en tilnærmelsesvis vurdering for følgende kategori transaktioner, som er omhandlet i del B i bilag X til direktiv 2006/112/EF: Befordring af personer (nr. 10)), fra den 1. januar 2009 til den 31. december 2018.
                  
               
                     (3)
                  
                  
                     I sit brev af 30. april 2019 anmodede Irland om en bemyndigelse fra Kommissionen til fortsat at anvende en tilnærmelsesvis vurdering til beregning af grundlaget for de egne momsindtægter. Irland er ikke i stand til at foretage en præcis beregning af grundlaget for de egne momsindtægter i forbindelse med de transaktioner, der er omhandlet del B, nr. 10), i bilag X til direktiv 2006/112/EF for så vidt angår befordring af personer. En sådan beregning vil kunne medføre en uberettiget administrativ byrde set i forhold til virkningerne af disse transaktioner for Irlands samlede momsindtægtsgrundlag. Irland er i stand til at foretage en beregning ved brug af en tilnærmelsesvis vurdering for denne kategori transaktioner. Irland bør derfor bemyndiges til fortsat at beregne grundlaget for de egne momsindtægter ved en tilnærmelsesvis vurdering for så vidt angår befordring af personer.
                  
               
                     (4)
                  
                  
                     Af hensyn til gennemsigtigheden og retssikkerheden bør bemyndigelsens gyldighed begrænses tidsmæssigt —
                  
               VEDTAGET DENNE AFGØRELSE:
         
            Artikel 1
            Irland bemyndiges med henblik på beregning af grundlaget for de egne momsindtægter til fra den 1. januar 2019 til den 31. december 2023 at anvende en tilnærmelsesvis vurdering for så vidt angår befordring af personer, jf. del B, nr. 10), i bilag X til direktiv 2006/112/EF.
         
         
            Artikel 2
            Denne afgørelse er rettet til Irland.
         
         
            Udfærdiget i Bruxelles, den 28. november 2019.
            
               
                  På Kommissionens vegne
               
               Günther OETTINGER
               
                  Medlem af Kommissionen
               
            
         
         
            (1)  EFT L 155 af 7.6.1989, s. 9.
         
            (2)  Rådets direktiv 2006/112/EF af 28. november 2006 om det fælles merværdiafgiftssystem (EUT L 347 af 11.12.2006, s. 1).
         
            (3)  Kommissionens afgørelse 2010/5/EU, Euratom af 22. december 2009 om bemyndigelse af Irland til at anvende en tilnærmelsesvis vurdering til beregning af grundlaget for de egne momsindtægter (EUT L 3 af 7.1.2010, s. 19).